Raiņa iela (Jūrmala)

Raiņa iela ir iela Jūrmalā, kas savieno Slokas un Kauguru apkaimes. Raiņa iela sākas krustojumā ar Dzirnavu ielu un beidzas krustojumā ar Talsu šoseju. Kopējais ielas garums ir 2500 metri, tā ir klāta ar asfalta segumu. Raiņa ielā satiksmes kustība norit vienā joslā. Ielā atrodas vairākas sabiedriskās ēkas, kā arī savrupmāju un vasarnīcu apbūve. Uz Raiņa ielas atrodas Jūrmalas Valsts ģimnāzija, Kauguru veselības centrs, Kauguru kultūras nams un Kauguru vidusskola.

 Vēsture 
Raiņa iela agrāk tika dēvēta par Lielo ielu, vēlāk par Jūras ielu, kopš 17. gadsimta pa to pajūgos pārvadāja preces starp Kaugurciema ostu un Lielupi. 1959. gadā, izveidojot Jūrmalas pilsētu, daudzviet ielu nosaukumi tika mainīti un Jūras iela pārtapa par Raiņa ielu.

 Ievērojamie objekti 
 Nr. 3 — VUGD Slokas postenis
 Nr. 4 — Slokas luterāņu baznīca
 Nr. 55 — Jūrmalas Valsts ģimnāzija
 Nr. 98A — Kauguru veselības centrs (poliklīnika)
 Nr. 110 — Kauguru kultūras nams
 Nr. 118 — Kauguru vidusskola

 Ielu savienojumi 
Raiņa iela ir savienota ar šādām ielām:
 Dzirnavu iela (T veida krustojums)
 Leona Paegles iela
 Kārsas iela
 Ventspils šoseja
 Satiksmes iela
 Līču iela (T veida krustojums)
 Tirzas iela
 Jurģu iela
 Kauņas iela (T veida krustojums)
 Vidzemes iela (T veida krustojums)
 Kurzemes iela
 Lēdurgas iela (T veida krustojums)
 Mazpulku iela (T veida krustojums)
 Putnu iela (T veida krustojums)
 Nometņu iela
 Oškalna iela (T veida krustojums)
 Talsu šoseja (T veida krustojums)
 Kapteiņa Zolta iela (ielas turpinājums)

 Skatīt arī 
 Sloka
 Kauguri

Kategorija:Ielas Slokā
Kategorija:Ielas Kauguros